Robert Ciobanu, tanarul care in 2005 a ucis-o pe Larisa Chelaru, o fetita de numai opt ani, care ii era vecina de bloc, este liber. Condamnat in 2006 la 20 de ani de inchisoare pentru omor, a iesit dupa gratii cu doar 8 ani de detentie.

Acum s-a intors in localitatea in care a comis crima si sta cu parintii sai. Vrea sa lase trecutul in urma si sa se faca instalator. Si mama Larisei, dupa ce sotul ei s-a sinucis chinuit de ancheta greoaie si a refacut viata si incearca sa isi faca o noua familie.

Robert Ciobanu a intrat la puscarie cand avea 17 ani. Atunci a recunoscut ca a violat-o si a omorat-o pe Larisa, vecina lui. Apoi i-a ascuns trupul intr-o boxa. Acum are 25 de ani si, dupa cum le-a spus ofiterilor care il supravegheaza, vrea sa isi termine liceul si sa se faca instalator.

Oana Paicu, consilier probatiune: "Este o persoana care doreste sa se reintegreze in societate. In momentul de fata inca nu are o reprezentare asupra a ceea ce s-a intamplat, o intelegere, o explicatie pentru ceea ce s-a intamplat."

Robert Ciobanu este autorul crimei din Iasi care a ingrozit o tara intreaga. Larisa avea doar opt cand a fost violata si ucisa de Robert, cel mai bun prieten al fratelui sau.

Citește și Un barbat a stat 39 de ani in inchisoare pentru o crima pe care nu a comis-o. Momentul emotionant in care este eliberat

Ancheta a fost una greoaie, mai ales ca timp de doua luni trupul Larisei a fost de negasit. La un moment dat, un taximetrist considerat suspect s-a sinucis.

Intr-un final, trupul ei a fost gasit intr-un tomberon, langa blocul unde locuia si Robert Ciobanu a marturisit ca a violat-o si i-a ascuns trupul in boxa de la subsol.

"La inceput mi-era frica... Mi-era frica, deci stateam cu stres in casa. In primul rand, stateam si ma gandeam... Nu stiam sigur, deci suta la suta, daca dansa chiar a murit... Puteam sa cred ca era in coma si isi va reveni. Momentul in care am luat cadavrul de la boxa subsolului si l-am dus in container si cand am vazut atunci... Am vazut mainile, atat am fost in stare sa mai vad... In rest, n-am vazut nimic", spunea in 2008 Robert Ciobanu.

Din cauza modului in care au gestionat ancheta, superiorii politiei din Iasi au fost atunci demisi. A urmat procesul, timp in care tatal Larisei, ingenuncheat de durere, s-a sinucis.

Robert Ciobanu a fost condamnat la 20 de ani de inchisoare, apoi pedeapsa i-a fost redusa la 15 ani din care a executat mai mult de jumatate.

Pana in 2020, el este in custodia unui consilier de probatiune, cu care trebuie sa se intalneasca periodic. In plus, nu are voie sa se apropie de familia Larisei.